ตอนนี้กำลังหาสาเหตุไม่รู้ว่าเกิดจากอะไร คือมีผื่นขึ้นตามข้อพับแขน ขา น่อง คอมีเล็กน้อย มาพร้อมกับอาการผมร่วงที่เยอะมากๆ มากจนเหมือนจะหมดหัวอยู่แล้ว ที่ผ่านมาเคยผ่าตัดดูดน้ำในปอดออก (ติดเชื้อแบคทีเรีย) ผ่าตัดส่องกล้อง และหลังจากผ่าตัดประมาณ 2-3 เดือนผมก็ร่วง ไปหา บอกว่าเป็นอาการปกติเดี๋ยวก็หาย ได้ฉีดยาลดผมร่วง+กินยาบำรุง แต่ก็ไม่ได้ดีขึ้นเลย ยังร่วงหนักหน่วงทุกวัน หมดปัญญาจะไปหา คิดว่าจะรอให้หายเอง แต่เรื่องผื่นแดงเป็นจุดๆคันมากไม่รู้เกิดจากสาเหตุอะไร กินสิ่งที่กินเป็นปกติมาตลอด กินประจำก็คือ 1.อาหารรสจัด 2.ปลาร้า 3.กินวิตามินซีอาหารเสริม(ป้องกันหวัดเป็นภูมิแพ้) 4.ใช้ครีมทาผิวทั่วไปที่มีขายตามห้างมาตลอด ชีวิตกินอาหารรสเผ็ดมาตลอดเพราะชอบมาก หาข้อมูลเจอว่าอาจเป็นเพราะอาหารที่กิน เลยอยากรู้ว่าแล้วที่ผ่านมา 20กว่าปีทำไมไม่เคยมีผื่นขึ้นกับเค้าเลย ทำไมเพิ่งมาเป็นตอนนี้ การผ่าตัดปอดเกี่ยวอะไรมั้ย กับอาการผมร่วงและผื่นแดงขึ้นแบบนี้
สวัสดีคะ่ อาการผมร่วงเยอะ อาจมีสาเหตุมาจาก การมีโรคทางกายเช่น โรคไทรอยด์มากผิดปกติ โรคแพ้ภูมิตัวเอง (SLE) โดยใน SLE จะมีอาการอื่นๆร่วมด้วยเช่น ปวดข้อ ผื่นแพ้แสงที่หน้า หรือมีเส้นเลือดอักเสบ ทำให้เห็นเป็นผื่นจ้ำแดงๆตามขาได้ สาเหตุอื่นๆเช่นมีเชื้อราที่หนังศีรษะ ภูมิคุ้มกันตัวเองทำลายผม ทำให้ผมร่วง ยาที่รับประทานเช่น ยาคุมกำเนิด ยารักษามะเร็ง ยากันชัก ยาป้องกันการแข็งตัวของเลือด ยารักษาคอพอกเป็นพิษ หรือการไปสระผมบ่อยเกินไปหรือหวีผมแรงเกินไปผมที่ถูกดัด ย้อม ทำสีเป็นประจำ เป็นโรคจิตเวชบางประเภทที่ชอบดึงผมตัวเอง เป็นต้นโดยถ้าเป็นมาเรื้อรัง มีผื่นขึ้นผิดปกติ มีอาการตามระบบอื่นๆเช่นปวดข้อ ปัสสาวะเป็นเลือดด้วย อาจนึกถึงกลุ่มแพ้ภูมิตนเองหรือโรคกลุ่ม SLE ได้เช่นกัน แนะนำการไปพบแพทย์เพื่อตรวจร่างกายซ้ำ ถ้าเป็นกลุ่มผมร่วงที่มีแผลเป็น ซึ่งจะพบบ่อยในกลุ่มโรค SLE อาจจะต้องตัดชิ้นเนื้อตรงหนังศีรษะไปตรวจด้วยการรับประทานอาหารนั้น ไม่น่ามีผลต่อผมร่วง ถ้ารับประทานอาหารได้ครบถ้วน 5 หมู่ สารอาหารที่ขาดแล้วอาจทำให้ผมร่วงเช่นกลุ่มธาตุเหล็ก หรือกรดโฟลิค แต่ถ้ากินเนื้อสัตว์ ผักใบเขียวอยู่แล้วก็ไม่น่าขาดแนะนำการไปพบแพทย์เพื่อตรวจหาสาเหตุที่แน่ชัด เบื้องต้นไม่ไปดึงผมบ่อยๆ ทำความสะอาดเส้นผมได้ตามปกติเพียงแค่ไม่ไปขยี้แรงๆ หลีกเลี่ยงการใช้สารเคมีกับผม หยุดยาที่ไม่จำเป็นต้องกินทุกชนิด